钦定古今图书集成/明伦汇编/官常典/第544卷 > 《奉和圣制送张说巡边》卢从愿
## 钦定古今图书集成/明伦汇编/官常典/第544卷 > 《奉和圣制送张说巡边》卢从愿

上将发文昌，中军静朔方。占星引旌节，择日拜坛场。
礼乐临轩送，威声出塞扬。安边俟帷幄，制胜在岩廊。
作鼓将军气，投醪壮士觞。戒途遵六月，离赠动三光。
槐路清梅署，蘅皋起麦凉。时文仰雄伯，耀武震遐荒。
衽席知无战，兵戈示不忘。伫闻歌《杕》杜，凯入系名王。